**Обавештење о спроведеној Јавној расправи о Нацрту закона о науци и истраживањима – Прелиминарни извештај**

 Јавна расправа о Нацрту закона о науци и истраживањима је спроведена у периоду од 3. децембра 2018. године до 3. јануара 2019. године.

Нацрт закона објављен је на званичној интернет страници Министарства просвете, науке и технолошког развоја и на порталу е-управа, а заинтересована лица могла су своје сугестије, предлоге и примедбе да доставе на е-маил адресу: nauka@mpn.gov.rs.

 Током јавне расправе одржане су трибине у:

- Српској академији наука и уметности у Београду – Свечана сала, дана 10. децембра 2018. године у 10 часова;

- Универзитету у Нишу – Ректорат, дана 12. децембра 2018. године у 11 часова;

- Универзитету у Новом Саду – Ректорат, дана 18. децембра 2018. године у 11 часова;

- Универзитету у Крагујевцу – Ректорат, дана 25. децембра 2018. године у 11 часова;

Поред наведених трибина, Нацрт закона је кроз презентацију представљен у Заједници института Србије, на седници Националног савета за научни и технолошки развој, као и у Привредној комори Србије.

У периоду Јавне расправе пристигло је укупно 115 попуњених дописа на формулару за давање начелних сугестија и појединачних предлога и примедби, од којих је знатан број идентичне садржине.

Имајући у виду да предложени Нацрт закона има велики обухват, почев од институционалног финансирања науке, акредитације, избора у звања као и питања везаних за органе института, радне односе истраживача и др, процедура анализе сугестија, предлога и примедби захтева учешће свих релевантних чинилаца, а тиме и одговарајуће време за анализу пристиглих предлога и примедби.

Министарство планира да у наредним недељама закаже састанaк Радне групе за израду Нацрта закона, на којој ће се размотрити пристигли материјали, након чега ће се сачинити коначан Извештај. Може се очекивати да један респектабилан број предлога и сугестија за измену Нацрта закона буде прихваћен.